Document ID: 32007D0165

KOMMISSIONENS BESLUTNING
af 14. marts 2007
om ændring af beslutning 96/4/EF om godkendelse af metoder til klassificering af svinekroppe i Østrig
(meddelt under nummer K(2007) 833)
(Kun den tyske udgave er autentisk)
(2007/165/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), særlig artikel 5, stk. 2, og
ud fra følgende betragtninger:
(1)
Ved Kommissionens beslutning 96/4/EF (2) fik Østrig tilladelse til at anvende en klassificeringsmetode for svinekroppe, benævnt »Zwei-Punkte-Meßverfahren (ZP)«.
(2)
Som følge af den tekniske udvikling har den østrigske regering anmodet Kommissionen om tilladelse til at anvende en ny formel for den metode, der anvendes efter beslutning 96/4/EF, og indsendt de oplysninger, der kræves efter artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (3).
(3)
Det fremgår af evalueringen af denne anmodning, at betingelserne for at tillade den nye klassificeringsmetode, er opfyldt.
(4)
Beslutning 96/4/EF bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Svinekød -
VEDTAGET FØLGENDE BESLUTNING:
Artikel 1
Bilaget til beslutning 96/4/EF erstattes af teksten i bilaget til nærværende beslutning.
Artikel 2
Denne beslutning er rettet til Republikken Østrig.
Udfærdiget i Bruxelles, den 14. marts 2007.

Labels: 18
17
19